
REFERAT

ORDONANŢA DE URGENŢĂ privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, nr.68/28.05.2008, publicata in M.O. nr. 428/06.06.2008 prevede la art. 5 constituirea unei comisii pentru vanzarea spaţiilor medicale ( denumita in continuare comisia ) şi a unei comisii de contestaţie.

Comisia pentru vânzarea spaţiilor şi comisia de contestaţie se constituie prin Dispoziţie a Primarului Municipiului Timişoara şi vor avea următoarea componenţă.
Comisia pentru vânzarea spaţiilor medicale:

1) persoană din aparatul de specialitate al primarului;
2) persoană din aparatul de specialitate al primarului;
3) reprezentant al autorităţii de sănătate publică judeţene;
4) reprezentant al colegiului teritorial al medicilor;
5) reprezentant al colegiului teritorial al medicilor dentişti (dacă e cazul);
6) reprezentant al direcţiei generale a finanţelor publice judeţene;
7) consilier local;

8) consilier local.

Comisia de contestaţie:

1)  persoană din aparatul de specialitate al primarului;

2) persoană din aparatul de specialitate al primarului;

3) reprezentant al autorităţii de sănătate publică judeţene;

4) reprezentant al colegiului teritorial al medicilor;

5) reprezentant al colegiului teritorial al medicilor dentişti (dacă e cazul);

6) reprezentant al direcţiei generale a finanţelor publice judeţene;

7) consilier local;

8) consilier local.
Secretariatul tehnic al comisiilor este asigurat prin grija secretarului unităţii administrativ-teritoriale. [art.5 alin (5)].  


Prin dispoziţie a primarului se vor stabili membrii supleanţi care să înlocuiască membrii titulari, în caz de imposibilitate. [art.5 alin (3)].
Membrii comisiilor nu pot fi acţionari, asociaţi, administratori sau cenzori la o persoană juridică care solicită cumpărarea de spaţii medicale şi nu pot fi soţ/soţie, rude sau afini până la gradul al IV-lea inclusiv al persoanei fizice care a solicitat cumpărarea. În caz de incompatibilitate, în termen de 5 zile de la constatare comisia se completează cu membrii din cadrul supleanţilor. [art.5 alin (6)].

Având în vedere cele prezentate, 

PROPUNEM

1. Prezentarea referatului in comisiile de specialitate si in plenul Consiliului Local al Municipiului Timisoara pentru nominalizarea consilierilor locali care vor face parte din comisia pentru vânzarea spaţiilor medicale si din comisia de contestaţie, astfel :
· 2 consilieri locali membrii titulari in comisia pentru vânzarea spaţiilor medicale;

· 2 consilieri locali membrii supleanţi  in comisia pentru vânzarea spaţiilor medicale;
· 2 consilieri locali membrii titulari in comisia de contestaţie;

· 2 consilieri locali membrii supleanţi in comisia de contestaţie;

